IZVESTAJI SA REGATA NA KOJIMA SU U Č E S T V O V A L I J E D R I L I Č A R I A J K-b e o g r a d a

se zona 2005

DUŽINSKA REGATA - JK Povetarac je organizovao 6. novembra dužinsku regatu za m550 od 10 do 1 km reke Save. Lepo i toplo vreme bez vetra privuklo je najveći broj mikraća do sada (16 brodova) koji su sa svojim šarenim špinakerima dva sata ukrašavali vode Beograda. Ispred samog kluba pojavio se vetar imenjak tako da je splavarenje završilo sa efektnim i uzbudljivim jedrenjem. Ova regata je i nezvanični kraj ovogodišnje uspešne takmičarske sezune u Srbiji. Pobednik poslednje regate 2005 bio je Boban koga su pratili Vasa i Djole. Od ajkovaca ucestvovao je Knez sa mornarem Milanom i zauzeo 8 mesto. Uspeh ove regate nagoveštavaju povratak dužinskih regata na Savu i Dunav.
MECH RACE - 29 i 30 oktobra predvidjena je dvoboj regata za klasu M550 ispred zemunskog kluba, ali je zbog većeg broja brodova (11) i jake košave (5 bofora) odlučeno da se jedri klasična regata. Po valovitom Dunavu i sunčanom vremenu održano je 5 uzbudljivih trka koje su obilovale bliskim susretima (sudarima) i manjim kvarovima. Na kraju su uz zemunske viršle proglašeni pobednici: Vasilijević, Dokmanović i Pajnik.
ZEMUNSKA REGATA 2005 - Na Dunavu ispred JK Zemun od 21-23.oktobra održana je tradiconalna međunarodna regata za klase Finn, 470 i Laser na kojoj je učestvovalo oko40 jedriličara iz Bugarske, Makedonije i SCG. Održano je 5 trka (prvog dana tri i drugog dana dve) po srednjm vetru (kosava 1-3 bofora). ekipa AJK-a u sastavu Mica, Maja, Popaj, Armen i Švab ostvarili su odličan rezultat osvojivši jedno prvo mesto Radial (Mica) i dva druga (Maja u 4.7 i Popaj u Radijalu). Zemunci su dobro organizovali regatu i bili odlični domaćini.
TROFEJ BEOGRADA 2005 - Tradicionalna medjunarodna regata na savskom jezeru za juniorsku klasu OPTIMIST odrzana je od 14-16. oktobra u organizaciji JSB, Ade ciganlije i AJK-Beograda. Na regati je učestvovalo preko 30 takmičara iz Bugarske, Makedonije, Srbije i Crne Gore. Održano je 5 trka po slabom vetru na kojima su Optimisti pokazali izvanredno strpljenje i borbenost. Ajkovci su učestvovali sa 9 Optimista i osvojili 1mesto Maja i 2mesto Buzda u dve kategorije. Posebne nagrade zepter fonda doeljene su najboljem dečaku Luka Minići devojčici Maja Knežević. Gost iz Bugarske Kacev osvojio je trofej kao najbolji inostrani takmičar. Posebnu nagradu osvojio je i JK Zemun za uspešnu organizaciju škole jedrenja za optimiste.
HYPO GEMAX REGATA - JK Gemax organizovao je odličnu klubsku regatu za sve klase koja je privukla 60 jedriličara i još toliko publike što je u ovom sportu retkost. Jak vetar onemogućio je mlade i neiskusne jedriličare da izjedre trke ali su ostali pokazali brojnoj publici svu atraktivnost jedrenja. Ajkovci su po običaju najbrojniji sa 18 jedrilica i uspeli su da osvoje dosta vrednih nagrada koje je obezbedio organizator. 1mesto Mica u radialu i Ciki u 4.7, 2 mesto Maki u finu, 3 mesto Maja u optimistu i Elmer u standardu. Posle napornog jedrenja takmičari i gosti družili su se i opustili na koktelu uz odličnu svirku.
TROFEJ BEOGRADA 2005 - za klase Fin, 470, Evropa, Laser i M550 održan je od 30-2.oktobra na Dunavu isprd Zemunskog kluba koji je bio domaćin. Hladno i kišno vreme okupilo je mali broj jedriličara (oko 30) koji su po slabom vetru i brzom dunavu odjedrili 5 trka. Ajkovci su učestvovali sa 6 jedrilica i osvojili tri medalje: Milica 1 i Popaj 2 u radijalu, Maki 3 u finu.
CAR KONSTANTIN 2005 - JK Zoran Radosavljević iz Niša uspešno je organizovao međunarodnu regatu za Optimiste i Daske na Oblačinskom jezeru od 24-25. septembra. Učestvovali su jedriličari iz Bugarske, Makedonije i Srbije. Verme je poslužilo takmičare pa je od 6 trka održano 5 sa vetrom od 2-4 bofora. Organizator je obezbedio smeštaj, ishranu i dobro druženje za sve takmičare a oni su se odužili dobrim i kvalitetnim jedrenjem. Ajkovci su učestvovali sa 4 optimista i od 17 takmičara zauzeli 1 meso (Maja), 2 mesto (Buzda) i 3 mesto do 12 godina (Igor).
BERBANSKI DANI- Od 16.-18. septembra na Paliću održana je tradicionalna regata za klase Optimist, Evropa, 470, Fin i sve Lasere, koja je okupila preko 60 takmičara iz 6 klubova. Više od polovine takmičara bili su optimisti koji pružaju nadu u bolje dane jedrenja u Srbiji. vreme je poslužilo jedriličare i organizatore pa je odjedreno 8 trka po lepom vremenu i srednjem vetru (2-3 bof). Ekipa AJKa bila je u satavu: Optimisti Maja, Buzda, Selja, Vuk, Ivan, Igor, Jovan, Zaria, Sale i laseraši Mica, Armen, Elmer i MaliKnez. Kod optimista su dominirali Marsovci pa smo se provukli sa majinom srebrnom medaljom. Laserasi su svi pobedili i uzeli medalje. Najstariji laseraš Mali Živan nagradio je sve devojčice pobednice sa lepim nakitom.Suđenje i rad regatnog odbora na čelun sa Knezom i Pištom bili su odlični i bez primedbi što ranije nije bio slučaj na paliću.
37 balkanijada za olimpijske klase - Bugarska je od 7-11 septembra u Varni bila domaćin Balkanijade u jedrenju za klase 470, Fin, Laser i Mistral. Učestvovalo je oko100 jedriličara iz 6 zemalja. Ekipu SCG prdstavljali su ajkovci Maki i Milica i marsovac Peđa. Po slabom vetru odjedreno je 10 trka, a najbolji rezultat od naših ostvario je Marjan Kerekeš osvojivši bronzanu madalju u klasi Fin. Organizacija i smeštaj takmičara bili su za svaku pohvalu.
30 BMW KUP ĐERDAPA 2005 - 25-28.avgust - 30 BMW Kup Djerdapa odrzan je od 25-28 avgusta u Donjem Milanovcu za klase Fin, 470, Laser S,R,4.7, Optimist. Odlicna organizacija, dobar vetar i svih 9 odjedrenih trka, kvalitetan rad regatnog odbora i preko 70 takmicara vratili su ovoj regati i regatnom polju titulu najboljeg u SCG koju je 20 godina od 1973 s pravom i nosila. Medjunarodni karakter regate obezbedili su gosti iz bugarske koji su postigli odlicne rezultate. Ajkovci su učestvovali sa 14 Optimista, 1 Fin i 13 Lasera. Ova regata je ujedno bila i prvenstvo SCG za veterane u klsi Laser. Hotel i MZ obezbedili su povoljan smeštaj za takmičare a ajkovci su organizovali tradicionalno druženje uz kazan, roštilj i svečani koktel. Pobednici Kupa su Maja Optimist, Maja Optimist d., Mina Optimist 12, Armen Laser 4.7, Milica Laser R, Elmer Laser S, Okov-Vasilev 470, Srđan Fin i veteran Petko. Izvanredan uspeh Ajkovaca koji su osvojili ukupno 12 medalja i još po neki poklon sponzora.
KUP GOLUBCA - Od 18-21.avgusta jedrilicarski centar u Golubcu bio je domacin dve prvenstvene regate i to Kup Golubca i Prvenstva SCG za 470, Evropu i Fin. Regatu je dosta omelo lose vreme sa kisom i malo vetra tako da su odjedrene samo 2 trke po jakoj kosavi. To je posebno tesko palo 101 takmicaru iz 11 klubova medju kojima su vecina bili pocetnici. Prvenstvo zbog nedovoljnog broja trka nije proglašeno, a pobednici kupa golubca su Maja Knežević Optimist, Armen Laser 4.7, Ivan Kulić Laser R i Ilko Klakor Laser S
PRVENSTVO SCG ZA M550- JK Zemun je uspešno organizovao prvenstvo m550 u Golubco od 22-24 avgusta. Učestvovalo je 11 posada koji su odjedrili 5 trka po jakom vetru uz malo kiše i prikazali odlično jedrenje. Pobedila je posada Tošić, Tošić, Tošić, predvođena kormilarem Ercom, ispred Poznića i Vasilijevića. Razdvajanje mikraća od ostalih klasa pokazalo se kao odlično jer su većinu posada pojačali iskusni takmičari iz malih klasa.
EVROPSKO PRVENSTVO LASER Radijal - Splitski klub Mornar organizovao je evropsko prvenstvo za klasu Lasr radijal (žene, muškarci, juniori i seniori) od 5-12. avgusta. nasu zemlju predstavljali su: Milica, Peđa, Arsa, Popaj i trener Banovac. Tokom puta i boravka u Splitu nije bilo nikakvih problema, ali je zato na vodi bilo uglavnom sa talasima i jakim vetrom. U 4 kategorije bilo je preko 300 Lasera a nasi su bili pri kraku svojih grupa što nije slabo jer je konkurencija bila velika.
SVETSKO PRVENSTVO OPTIMIST - Švajcarci su na malom jezeru (Silva Plana) ali na velikoj visini (1800m) uspešno organizovali prvenstvo od 25-5. avgusta na kome je bilo 52 nacije i preko 250 optimista. Posle većih problema oko dobijanja svih mogućih viza i manjeg zadržavanja na slovenačkoj granici (opet vize) ekipa u sastavu Dukić, mirković, Ljubišić, Todorović i Maja uspentrala se na jezero predvođeni Petkom i Mirkom. Premer je bio naporan a Novljani su dozvolu da voze stara kormila dobili naposredno pred start trke. Prva dva dana vreme i veter su bili odlični a onda je se vreme pokvarilo i bilo je kiše i slabog vetra. u sredini takmičenja održano je ekipno jedrenje prvih 16 nacija što znaci bez nas. Nasi su zauzeli od 190-214 mesta.
EVROPSKO PRVENSTVO LASER 4.7 - U Izoli u organizaciji JK Burja od 15-22. jula održan je evropski šampionat za klasu Laser 4.7. Učestvovalo je 146 takmičara ui muškoj i 50 u ženskoj konkurenciji. Posle naporne administracije oko viza-osiguranj i ugodnog puta, ekipa Laser 4.7 Armen, Ivan, Mario, Maki i Knez stigla je u klub rano ujutro. Raspakivanje, prijava, premeravanje, trening regata i izbor lokacije za spvane bile su aktivnoati prvog dana. Ostalih 6 dana bilo je lako: doručak u merkatoru, spuštanje čamca 1 sat, čekanje vetra 2-4 sata, trke 1-3 sata, izvlačenje čamca 1 sat i večera u merkatoru. Regatno polje je bila velika nepoznanica jer je vetar svakog dana duvao iz drugog pravca. Slušajući Kneza i prateći splićane Armen je uspeo da se kvalifikuje u zlatnu grupu (63), što je do sada najveći uspeh našeg jedrenja. Ivan je 19 a Mario 46 u srebrnoj grupi što je daleko bolje od poslednjih mesta na koja su do sada bili plasirani naši jedriličari. Ocena je da su tehnički i fizički spremni ali da im fali iskustvo velikih regata (start 74 broda i izvlačenja na čist vetar). Učešće na ovakvim takmičenjima je skupo ali uz dobru organizaciju i manja odricanja to može da bude i upola jeftinije. Domaćini su bili odlični domaćini.
Montenegro seiling kup 2005- posle jednog dana pauze u Herceg Novom od 30-02.jula održana je kriterijska regata za klase optimist i laser (S, R i 4.7) u tri dana sa 6 trka po promenljivom jugu od 1-3 bofora. Ajkovci su nastavili sa dobrim plasmanima: Popaj 1.mesto, Arsa 2.mesto u radijalu, Armen 3.mesto u radial junior, Petko 3.mesto u Standardu i Maja 2.mesto u Optimist devojke. Rezultati ove regate i prvenstva države bodovali su se za memorijal Jugole Grakalić, a tu smo osvojili Maja 1. mesto, Popaj 1.mesto, Arsa 2.mesto, Mica 2.mesto junior.
Prvenstvo SCG - Herceg Novi, 25-28 jun. JK Jugole Grakalić bio je odličan domaćin brojnim jedriličarima (preko 80) klase Optimist i Laser (standard, radijal i 4.7) koji su se u 9 trka borili za naslov državnog prvaka. Jedrilo se po maestralu 2-4 bofora uz sunčano i toplo vreme. Ekipu Ajkovaca činilo je 10 optimista (Sale, Joca,Zarija, Vuk, Ivan, Igor, Selja, Andrejka, Buzda i Maja) i 6 laseraša (Ciki, Armen, Mica, Arsa, Popaj i Petko). Prvaci su Popaj u klasi Radijal, Mica u klasi Radijal junior i Maja u klasi Optimist devojke.
BELGRADE SPORT FEST- Od 17-19. juna održana je velika manifestacija spotra na Adi koja je okupila više hiljada sportista i 300.000 posetilaca na jednom mestu. Održane su prezentacije i takmičenja u 150 disciplina. Jedriličari AJK-Beograda pezentovali su klase Optimist i Laser, održali su javne časove obuke jedrenja i demostrirali vrhunsko jedrenje na vodi. Odlična manifestacija na kojoj je bilo pokazano veliko interesovanje za jedrenje.
PRVENSTVO SRBIJE ZA M550 - JK Zemun je od 18.-19.juna uspešmo o rganizovao regatu koja je okupila 10 jedrilica iz 3 kluba (Beograd, Gemax i Zemun). Prvog dana održane su 3 trke sa vetarom 2-4bof. W, vreme promenljivo ali toplo. Drugog dana prekinuta je trka zbog slabog vetra. Pobednik je Vasa a slede ga Boban, Kanački, Knez ....Nekoliko spremnih jedrilica ostalo na vezu jer su se posade upravo vratile sa regate krstaša Perast-Brindizi i Brindizi-Krf. Malo dodatnog napora sa njihove strane i ova regata bi bila još uspešnija
Pr venstvo Vojvodine- Na Palićkom jezeru od 11-12 juna održano je otvoreno prvenstvo vojvodine za klase optimist, laser, evropa i fin u organizaciji JK PALIĆ. Odziv takmičara iz Vojvodine i Srbije bio je iznenađujuće slab i da Ajkovci (kao jedini predstavnici iz Srbije) nisu došli sa 11 optimista bilo bi tužno. Zaista šteta što ostali nisu došli jer je oba dana takmičenja bilo odličnog vetra 2-3 bofora. Ajkovci su u klasi optimist osvojili sva mesta osim 2 i 3 koje je pripalo palićancima. Organizator je tradicionalno dobro organizovao regatu.
Pavla Lukića Spust -tradicionalna dužinska regata u organizaciji JK Pobede održana je 4.juna od 13-5 km reke Save. Ove godine to je bio dvoboj dva beogradska kluba Beograd i Gemax (odnosno 7 ajkovaca i 8 marsovaca). Po lepom vremenu ali slabom vetru u neizvesnoj trci gde su metri odlučivali bolji su bili marsovci (Gemax). Svi takmičari su nagrađeni diplomama i roštiljem, a najslabiji su dobili knjigu 'optimist' od autora Kelemen Tibora sa posvetom da je pročitaju i dogodine budu bolji.
24. MAJ - Internacionalna regata za klasu Optimist na jezeru Iskar od 20-24. maja okuipila je 44 optimista iz Grčke, Rumunije, Srbije, Makedonije i Bugarske. Pored odličnih uslova za jedenje (vetar 2-4 bofora i sunčano vreme) , dobre organizacije i smeštaja organizator YC Sofia pobrinuo se i za kulturno-zabavni program (poseta Sofilendu, diskoteka..). Odvozano je 9 trka u četiri dana uz dominaciju optimista sa Crnog mora. Srbiju je predstavljala ekipa AJK-Beograd-a u sastavu Maja (druga devojčica), Andrea i Buzda. Hladna voda planinskog jezera nije sprečila optimiste da se kupaju posle trka a neki i za vreme trka.

vidi rezultate vidi slike

KRITERIJSKA REGATA JSS- GOLUBAC Od 13-15 maja u jedriličarskom centru JSS u Golubcu na Dunavu održana je kriterijska regata za klase Optimist, 470, Fin, Laser i Evropa. Učestvovalo je preko 40 jedriličara iz 6 klubova (AJK- Beograd, Zemun, Gemax, Palić, Vojvodina i Panonija). Od predviđenih 7 trka održano je 5 trka sa košavom od 4-6 bofora, po sunčanom vremenu. Desetak takmičara nije startovalo zbog jakog vetra i opreznosti njihovih trenera, ali su ostali pokazali odlicno znanje i kondiciju. Bilo je nekoliko lomova jarbola i delova opreme ali to nije sprečavalo jedriličare da nastave takmičenje. Takmičarska komisija je uspešno organizovala i obezbedila regatno polje, tako da i pored teških uslova na vodi nije bilo povreda. Ajkovci su učestvovali sa svom svojom flotom 23 jedrilice (nekoliko jedrilica je ostalo zarobljeno na klubu koji je još poplavljen) što je posledica i poplave na klubu. Ekipa je ostvarila i odlične rezultate: Fin 3 mesto Marjan, Laser S 3 mesto Elmer, Laser R 1i2 mesto Arsa i Popaj, Laser 4.7 1,2i3 mesto Knez, Armen i Ivan, Optimist 1 mesto Maja. Polaznici škole jedrenja trenirali su prvog dana kad nije bilo vetra za regatu ali na njihovu žalost trener im nije dozvolio regatanje po jakom vetru. Na kraju se sve završila sa odličnim Ajkovim pasuljem za sve takmičare i pratioce.
ŠKOLA JEDRENJA - Dugotrajna poplava na donjem špicu ade naterala je Ajkovce da početnu školu jedrenja za optimiste preseli u Golubac. Rajko Borić pozajmio je klubu svoju kamp prikolicu koja je postavljena u jedriličarskom centru u Golubcu i koja omogućava smeštaj 5 optimista i trenera. 7 i 8 maja održani su prvi treninzi sa 6 optimista, koje su vodili Knez i Petko. Utisci a i rezultati su odlični, tako da sportski direktor kluba Petković planira proširenje ovih akcija.
KAMP GOLUBAC - Od 4-8 maja održan je prvi u nizu ovogodišnjih kampova naprednih jedriličara Srbije, čiji je osnovni zadatak priprema jedriličara za ostvarivanje olimpiskih normi i kvalifikacije za olimpijadu u Pekingu. U jedriličarskom domu u Golubcu koji pruža odlične uslove za smeštaj i trening, okupljeno je 12 perspektivnih jedriličara. Trening i video analizu vodio je savezni selektor Banovac sa pomoćnicima Ercom i Kerekešom. Kondicione pripreme vodio je Radović, dok je časove engleskog jezika držao Popadić. Centar je prvi put funkcionisao potpuno samostalno jer je sportistima obezbedio smeštaj i kvalitetnu ishranu, za šta se pobrinula gospođa Knežević. Tokom priprema vetra je bilo u svim rasponima od 1 do 5 bofora što je omogućilo kvalitetan trening. selektor je zadovoljan uslovima i radom jedriličara ali smatra da predstoji još puno rada do ostvarivanja olimpilskih normi.
PALIĆ 2005-Prvomajska regata okupila je i ove godine preko 80 jedriličara (klase Fin, 470, Laser standard,radial i 4.7 i Optimist) iz Srbije, Crne Gore. lepo vreme lagan vetar i raspoloženi jedriličari omogućili su 5 kvalitetnih jedrenja u tri dana. Organizacija i gostoprimstvo odlični. AJK Beograd je i dalje najbrojniji klub sa svojih 24 jedriličara i jedrilica. A i rezultati su odlični: Optimist Maja Knežević 3. ukupno i 1. devojčica, Radijal 1. Ilija Bjelić, 2. Milica Dukić, 4. Zlatko Marković, Laser 4.7 1. Armen Đorđević, 2. Ivan Knežević, Fin 5. Marjan Kerekeš. Prelazni STIPANOV pehar osvojio je pobednik 4 trke klase optimist Nikola Mojić. vidi slike
USKRŠNJA REGATA 2005. U novosadakom Dunavcu 23 i 24 aprila okupilo se više od 15 Optimista iz četiri kluba (Palić, Gemax, AJK-Beograd i Vojvodina). Po slabom ali veoma promenljivom vetru i lepom vremenu vodila se bespoštedna borba među jedriličarskim nadama, početnicima i iskusnim takmičarima, jer su nagrade bile vredne i lepe. Ajkovci su učestvovali sa 7 optimista (iskusni početnik Marko, najmlađi Sale, 2 Zdravkovića i 3 Gavrilovića) i osvojili II mesto ukupno i I mesto do 12 (Marko) i III mesto do 12 (Igor). Pobednik regate je Nikola iz JK Vojvodine. Sve čestitke organizatorima na lepom gostoprimstvu i odličnoj atmosferi.
SOFIJA 2005- Međunarodna regata za klase optimist, laser, kadet, 470 i ok dingi održana je na jezeru Iskar (950 metara nad morem, podno skijaških centara)od 22-24 aprila. Učestvovalo je oko 60 takmičara iz Bugarske, Makedonije i SCG. Nas je uspešno predstavljalo 4 optimista iz AJK Beograda (Maja, Andrea, Lokna i Buzda), 6 optimista iz JK Gemax (Nikola, Luka, Matija, Brana, Deki i Saška) . Vreme lepo ali izuzrtno hladno (noću -5 a po danu 10) sa promenljivim vetrom 1-2 bofora prvog dana kada su držane 3 trke, dok drugog dana nije bilo vetra. U klasi optimist dominirali su Bigari sa mora, a Ajkovci su bili solidni sobzirom da im je ovo prvo jedrenje ove godine. Gemaxovci su bili uspešniji i osvojili IImesto do 12 (Nikola)i III za devojčice (Saška) .
AGARD - U toku je aprilska turneja srpskih finaca i radijala milice po mađarskim jezerima koja obuhvata tri vikend regate na jezeru Velenci kod Agarda. Finci Popa (Palić), Maki (AJK), Voja (Zemun) uspešno se nose sa ikusnim Mađarima, dok je Radijal Milica (AJK) namučila trećeplasiranu mađaricu na evropskom (Mica je druga od 14 radijala, vetar 1-4bof, dve trke). Prvi vikend popa je bio 8, marjan 10 a voja 12 od ukupno 16 finaca, vetar 2bof . drugi vikend: popa je bio 12, marjan 14 a voja 15 od ukupno 20 finaca, vetar 1-4bof, dve trke. Veliku pomoć našoj ekipi pružio je doajen mađarskih finaca Šipoš.