KLASE JEDRILICA

KLASA OPTIMIST To je omladinska klasa jednosedih jedrilica za kormilare do 15 godina starosti, koja je priznata od međunarodne jedriličarske organizacije (ISAF) ima svoje udruženje IODA (www.optiworld.org ). Namenjena je za obuku i tekmičenje mladih jedriličara širom sveta (180.000 registrovanih optimista u devedeset zemalja što je čini najrasprostranjenijom klasom).

pravila klase pdf

KLASA LASER STANDARD To je regatna klasa jednosedih jedrilica za odrasle jedriličare namenjena za rekreaciju i vrhunsko takmičarsko jedrenje (OLIMPISKA KLASA ZA MUSKARCE). Zbog svojih odličnih karakteristika, jednostavnosti i lakog transporta postala je jako popularna klasa u svetu (oko 200.000). U Srbiji se u ovoj klasa jedri od sedamdesetih godina.

PRAVILA KLASE (pdf)

sajt klase: www.laserinternational.org

KLASA LASER RADIJAL To je regatna klasa jednosedih jedrilica za odrasle jedriličare namenjena za rekreaciju i vrhunsko takmičarsko jedrenje (OLIMPISKA KLASA ZA DEVOJKE). Zbog svojih odličnih karakteristika, jednostavnosti i lakog transporta postala je jako popularna klasa u svetu (oko 200.000). U Srbiji se u ovoj klasa jedri od osamdesetih godina.

PRAVILA KLASE (pdf)

sajt klase: www.laserinternational.org

KLASA LASER 4.7 To je regatna klasa jednosedih jedrilica za mlade jedriličare namenjena za rekreaciju i vrhunsko takmičarsko jedrenje (PRELAZNA KLASA ZA JUNIORE DO 18 GODINA). Zbog svojih odličnih karakteristika, jednostavnosti i lakog transporta postala je jako popularna klasa u svetu (oko 200.000). U Srbiji se u ovoj klasa jedri od devedesetih godina.

sajt klase: www.laserinternational.org

KLASA FIN To je Olimpijska klasa jednosedih jedrilica za odrasle jedriličare namenjena za vrhunsko takmičarsko jedrenje. Zahteva snažnog i tehnički dobro obučenog kormilara. Posetite sajt >http://sailing.org/iyruclass/fin.htm |
KLASA 470 Olimpijska klasa dvosedih jedrilica za odrasle jedriličare namenjena za vrhunsko takmičarsko jedrenje. Zahteva uigranu i tehnički dobro obučenu posadu i iskusnog kormilara. Posebno se rangiraju muske i zenske posade. |
KLASA Windsurf (daske) J edro spojeno sa plovilom-daskom pomoću zgloba koji daje potpunu slobodu postavljanja jedra u sve položaje, patentirano je 1966 u Kaliforniji. Daska za jedrenje postaje klasa jedriličarskog sporta početkom 70-ih, a 1978 osniva se IBSA- prva međunarodna organizacija.

Jedrenje na dasci je uvedena u programu Olimpijskih igara u Los Angelesu 1984. a do sada su se koristile daske: Mistral One Desinge, Neil Pryde RS:X i Neil Pryde RS:X hibrid formula.

RS:X (olimpijska klasa) 278x93cm, vol.220l, težina 13kg jedro 8,5-9,5m2,

Formula (oprema za slab vetar sa ogromnim jedrima), 235x100cm, vol.165l, težine 7-8,5kg, jedro od 8-12,5m2, dostiže brzine do 60km/h

Slalom (najbrža klasa) ove daske su male, vol.70-125l, težina 6-7kg, sa malim jedrom 3-7m2), vozi se isključivo staza u vidu osmice, dostiže brzine do 110km/h

BIC Techno (juniorska raceboard klasa) veoma slična prethodnoj olimpijskoj klasi “Mistral One Designe”, koristi se uglavnom za uzrast do 17 godina.

Ice Surf (daske za led) specijalne daske sa klizajkama i jedrima do 8m2, dostiže brzine do 130km/h.

www.windsurfing.rs

KLASA m IKRO To je krstaš sa tri člana posade koji spada u MIKRO – klasu (krstaši od 550Kg). Namenjen je za rekreativno i regatno jedrenje, a kod nas je zastupljen model M550 (dužine 5,5m, širine 2,5m, kabina sa 4 ležaja visine 1,3m, gaz 0,9-1,1m, jarbol do 8m, jedra površine 18,5m i špinaker od 18,5m), koji je proizvodila Brodotehnika iz Beograda, a sad proizvodi firma PAJNIK. U zavisnosti od ugrađene opreme ova jedrilica košta 7.000-12.000 Eur.

sajt klase: www.microklass.rs

Једриличарски савез Србиje - Serbian Sailing Association Knez Mihailova 7/2, 11000 Beograd, Srbija tel:+381 11 334-6369; Račun: 355-1028015-04; PIB: 100060372;

MB: 07062966

www.sailing.org.rs jssrbije@sbb.rs