PROLEĆNI KUP GEMAXA

ZA KLASE 470, FINN, LASER STANDARD, LASER RADIAL, LASER 4.7 i OPTIMIST

1 Datum i mesto održavanja

Regata će se održati od 13. do 15. aprila 2007. godine na jezeru Palić.

2 Pravila

Regata će se održati prema pravilima kako su definisana u Regatnim Pravilima 2005 – 2008.

Primenjivaće se pravila svake klase, Pravilnik regata Jedriličarskog saveza Srbije, ovaj Raspis i Uputstva za jedrenje.

3 Klase

Regata se raspisuje za sledeće klase 470, Finn, Laser standard, Laser radial, Laser 4.7 i Optimist i posebne kategorije:Laser radial-žene,Optimist devojčice i Optimist do 12 godina.

Regata je kriterijska za sve raspisane klase sa koeficijentom jačine 1.5.

4 Pravo nastupa i prijava takmičara

Pravo nastupa imaju takmičari koji su uredno registrovani kod nacionalnog saveza za 2007. godinu. Takmičari registrovani u JSS moraju osim toga ispunjavati i uslove definisane u članu 8. tačka a) i b) Pravilnika regata JSS.

Oznake na jedrima moraju biti u saglasnosti sa Regatnim Pravilima i Pravilima svake klase.

Preliminarne prijave slati do 5. aprila 2007. godine na e-mail adresu info@jkgemax.com.

5 Vreme registracije i starta

Registracija takmičara će se obaviti u petak 13. aprila 2007. godine od 8 do 1030 sati u kancelariji regate.

Prilikom registracije takmičari će plaćati startninu. Startnina iznosi 200 dinara po takmičaru.

Otvaranje regate će se obaviti 13. aprila 2007.godine u 11 sati ispred prostorija kluba JK Palić.

Upozoravajući signal prve trke planiran je 13. aprila 2007. u 12 sati.

Raspisano je 9 trka, a regata je važeća ako se održe najmanje 3 trke.

6 Kategorija regata i reklamiranje

Raspisana regata je kategorije C, prema prilogu 1 Regatnih pravila.

Na zahtev organizatora jedrilice će nositi reklamu sponzora regate na bočnim stranama trupa.

7 Premeravanje

Na zahtev regatnog odbora, takmičari će dostaviti na uvid važeću potvrdu o premeravanju.

8 Uputstva za jedrenje

Uputstva za jedrenje će biti dostavljena svakoj posadi prilikom registracije takmičara.

Uputstva za jedrenje će biti istaknuta na oglasnoj tabli Regatnog odbora.

9 Kursevi

Regatno polje i regatni kursevi će biti prema Uputstvima za jedrenje.

10 Kazne za prekršaj pravila

Primenjivaće se prilog P Regatnih pravila.

11 Bodovanje

Primenjivaće se Low Point System (Sistem jednostavnog bodovanja), prema pravilu A4.1 Regatnih pravila.

Najslabiji rezultat se odbacuje ako se održi više od 4 trke, a dva najslabija ako se održi više od 7 trka.

Regata je važeća za klase i kategorije u kojima učestvuju najmanje tri jedrilice, uz uslov iz prvog stava čana 9. Pravilnika regata JSS.

12 Trofeji i nagrade

Organizator je obezbedio Pehare za prvoplasirane posade i medalje za tri prvoplasirane posade.

Broj dodatnih nagrada zavisi od sponzora.

13 Smeštaj

Smeštaj jedrilica ispred JK Palić.

Prenoćište i ishranu klubovi i pojedinačni takmičari moraju obezbediti sami.

14 Odgovornost

Svaki takmičar startuje na vlastitu odgovornost. Organizator ne prihvata bilo kakvu odgovornost za moguće štete ili udes takmičara, jedrilica, opreme ili trećih lica, pre, za vreme i posle regate.