VIII KUP NIŠA

ZA KLASE: F, 470, LS, LR, L4, O, E

1 Datum i mesto održavanja

Regata će se održati od 08.04 do 09.04.2007. godine na Bovanskom jezeru.

2 Pravila

Regata će se održati prema pravilima kako su definisana u Regatnim Pravilima 2005 – 2008.

Primenjivaće se pravila svake klase, Pravilnik regata Jedriličarskog saveza Srbije, ovaj Raspis i Uputstva za jedrenje.

3 Klase

Regata se raspisuje za sledeće klase: F, 470 , LS, LR, L4, O , E i sve kategorijeza koje se ispuni uslov iz Pravilnika regata JSS čl.9. stav 1.

Regata je kriterijska za klase F, 470 , LS, LR, L4, O, sa koeficijentom jačine 1,2.

4 Pravo nastupa i prijava takmičara

Pravo nastupa imaju takmičari koji su uredno registrovani kod nacionalnog saveza za 2007. godinu. Takmičari registrovani u JSS moraju osim toga ispunjavati i uslove definisane u članu 8. tačka a) i b) Pravilnika regata JSS.

Oznake na jedrima moraju biti u saglasnosti sa Regatnim Pravilima i Pravilima svake klase.

Preliminarne prijave slati do 31. 03. 2007.. godine na e-mail adresu sailing.d@bankerinter.net .

5 Vreme registracije i starta

Registracija takmičara će se obaviti 08. 04.. do 10.00 sati u kancelariji regate.

Prilikom registracije takmičari će plaćati startninu. Startnina iznosi 200 dinara po takmičaru.

Otvaranje regate će se obaviti 08. 04. u 11.00 sati na Bovanskom jezeru u jedriličarskom kampu.

Upozoravajući signal prve trke planiran je 08.04. 2007. u 11.30 sati.

Raspisano je 5 (pet) trka, a regata je važeća ako se održi najmanje 1 (jedna).

6 Kategorija regata i reklamiranje

Raspisana regata je kategorije C, prema prilogu 1 Regatnih pravila.

Na zahtev organizatora jedrilice će nositi reklamu sponzora regate na bočnim stranama trupa.

7 Premeravanje

Na zahtev regatnog odbora, takmičari će dostaviti na uvid važeću potvrdu o premeravanju.

8 Uputstva za jedrenje

Uputstva za jedrenje će biti dostavljena svakoj posadi prilikom registracije takmičara.

Uputstva za jedrenje će biti istaknuta na Službenoj oglasnoj tabli.

9 Kursevi

Regatno polje i regatni kursevi će biti prema Uputstvima za jedrenje.

10 Kazne za prekršaj pravila

Primenjivaće se prilog P Regatnih pravila.

11 Bodovanje

Primenjivaće se Low Point System (Sistem jednostavnog bodovanja), prema pravilu A4.1 Regatnih pravila.

Najslabiji rezultat se odbacuje ako se održi više od tri trke.

Regata je važeća za klase i kategorije u kojima učestvuju najmanje tri jedrilice, uz uslov iz prvog stava čana 9. Pravilnika regata JSS.

12 Trofeji i nagrade

Organizator je obezbedio medalje i diplome za prva tri plasirana u generalnom plasmanu za sve klase, kao i za kategoriju Optimist do 12 odina i Optimist devojčice. Za sve ostale kategorije koje se izvode iz ukupnog plasmana dodeljivaće se diplome i eventualne nagrade sponzora.

Broj dodatnih nagrada zavisi od sponzora.

13 Smeštaj

Smeštaj jedrilica je na prostoru jedriličarskog kampa, smeštaj jedara i ostale opreme u magacinskom šatoru Vojske Srbije.

Prenoćište i ishrana: privatni smeštaj na jezeru 350 din (sailing.d@bankerinter.net), privatni smeštaj u Soko Banji 500 din (12 km. od kampa tel. 018-830271 tur.inf.centar Soko Banja), motel ''Putnik'' Aleksinac 500 din (15 km. od kampa tel.018-804025 OTIS Aleksinac kontakt osoba Dragan Ristić ). Za sve učesnike regate obezbeđen je ''lunch'' paket kada su takmičari na vodi. Veče 08. predviđeno je za cocktail party sa posluženjem (''švedski sto'').

Postoji i mogućnist kupovine hrane.

Каrта је z еrа: http://maps.google.com/maps?q=&ie=UTF8&z=14&ll=43.647193,21.720657&spn=0.027141,0.05785&t=k&om=1

14 Odgovornost

Svaki takmičar startuje na vlastitu odgovornost. Organizator ne prihvata bilo kakvu odgovornost za moguće štete ili udes takmičara, jedrilica, opreme ili trećih lica, pre, za vreme i posle regate.