JSS I AJK-BEOGRAD
RASPISUJU REGATU
COCINA REGATA
ZA KLASE : Optimist, Laser S, Laser R, Laser 4.7, Fin
1 Datum i mesto održavanja
Regata će se održati od 05.04.2008 do 06.04.2008. godine na Savi u Beogradu ispred kluba
2 Pravila
Regata će se održati prema pravilima kako su definisana u Regatnim Pravilima 2005 – 2008.
Primenjivaće se pravila svake klase, Pravilnik regata Jedriličarskog saveza Srbije, ovaj Raspis i Uputstva za jedrenje.
3 Klase
Regata se raspisuje za sledeće klase i kategorije: Laser S, Laser R, Laser 4.7, Fin, Optimist- generalno, do 12 i devojčice
Regata je kriterijska za sve klase, sa koeficijentom jačine 1.3
4 Pravo nastupa i prijava takmičara
Pravo nastupa imaju takmičari koji su uredno registrovani kod nacionalnog saveza za 2008. godinu.
Oznake na jedrima moraju biti u saglasnosti sa Regatnim Pravilima i Pravilima svake klase.
Preliminarne prijave slati do30.03.2007. godine na e-mail adresu ajkbeograd@yahoo.com .
5 Vreme registracije i starta
Registracija takmičara će se obaviti 05.04.2008. do 11 sati u kancelariji regate.
Prilikom registracije takmičari neće plaćati startninu.
Otvaranje regate će se obaviti 05.04.2008. u 11 sati na terasi kluba.
Upozoravajući signal prve trke planiran je 05.04.2008. u 12 sati.
Raspisano je 5 trka, a regata je važeća ako se održi najmanje 3.
6 Kategorija regata i reklamiranje
Raspisana regata je kategorije C, prema prilogu 1 Regatnih pravila.
Na zahtev organizatora jedrilice će nositi reklamu sponzora regate na bočnim stranama trupa.
7 Premeravanje
Na zahtev regatnog odbora, takmičari će dostaviti na uvid važeću potvrdu o premeravanju.
8 Uputstva za jedrenje
Uputstva za jedrenje će biti dostavljena vođama ekipa prilikom registracije takmičara.
Uputstva za jedrenje će biti istaknuta na Službenoj oglasnoj tabli.
9 Kursevi
Regatno polje i regatni kursevi će biti prema Uputstvima za jedrenje.
10 Kazne za prekršaj pravila
Primenjivaće se prilog P Regatnih pravila.
11 Bodovanje
Primenjivaće se Low Point System (Sistem jednostavnog bodovanja), prema pravilu A4.1 Regatnih pravila.
Najslabiji rezultat se odbacuje ako se održi više od 3 trke.
Regata je važeća za klase i kategorije u kojima učestvuju najmanje tri jedrilice, uz uslov iz prvog stava čana 9. Pravilnika regata JSS.
12 Trofeji i nagrade
Organizator je obezbedio nagrade za prvoplasirane u svakoj klasi/ kategoriji
Broj dodatnih nagrada zavisi od sponzora.
13 Smeštaj
Smeštaj jedrilica na placu ispred kluba.
14 Odgovornost
Svaki takmičar startuje na vlastitu odgovornost. Organizator ne prihvata bilo kakvu odgovornost za moguće štete ili udes takmičara, jedrilica, opreme ili trećih lica, pre, za vreme i posle regate.